ΓΡΑΠΤΗ ΕΡΩΤΗΣΗ E-3282/01

υποβολή: Laura Gonzlez lvarez (GUE/NGL) προς την Επιτροπή

(27 Νοεμβρίου 2001)

Θέμα: Ρύπανση του περιβάλλοντος στο San Claudio (Οβιέδο, Αστούριας)

Η περιβαλλοντική ένωση San Claudio Aire Limpio (Amascal) κατήγγειλε ενώπιον διαφόρων οργάνων της δημόσιας διοίκησης της Αστούριας τη ρύπανση του ατμοσφαιρικού αέρα και του εδάφους που προκαλεί η επιχείρηση Indasa, η οποία είναι εγκατεστημένη στο San Claudio, στα όρια του δήμου του Οβιέδο (Αστούριας). Η επιχείρηση αυτή χρησιμοποιεί στηνψικάμινό της παλιοσίδερα,πολείμματα βαφής, μελάνες και λιπαντικά,λικά που θεωρούνται όλα επικίνδυνα κατάλοιπα. Η ρύπανση του αέρα και του εδάφους με βαρέα μέταλλα (μόλυβδος, κάδμιο κ.λπ.) που προκαλεί η επιχείρηση αυτή, η οποία βρίσκεται σε απόσταση 300 μέτρων από τον πυκνοκατοικημένο πυρήνα της δομημένης περιοχής, κατά παράβαση της ισπανικής νομοθεσίας που επιβάλλει στις βιομηχανίες του είδους αυτού να βρίσκονται σε ακτίνα πέραν των 2 000 μέτρων από κατοικημένες περιοχές, κάνει τους περιοίκους να ανησυχούν για τηνγεία τους και για το μέλλον της περιοχής στην οποία κατοικούν.

Το 1996, η Ευρωπαϊκή Ένωση ενέκρινε μια οδηγία πλαίσιο με στόχο τη βελτίωση της ποιότητας του ατμοσφαιρικού αέρα, ενώπάρχει κοινοτική νομοθεσία σχετικά με τα ανώτατα εθνικά όρια εκπομπής ρύπων. Εξάλλου, όσον αφορά τα κατάλοιπα, η Οδηγία 75/442/ΕΟΚ(1), η οποία ορίζει τις βασικές αρχές σχετικά με τη συγκέντρωση, καταστροφή, επαναχρησιμοποίηση και επεξεργασία των καταλοίπων, έχει συμπληρωθεί με την Οδηγία 78/319/ΕΟΚ(2) σχετικά με την καταστροφή των τοξικών και επικίνδυνων καταλοίπων.

Στη συγκεκριμένη περίπτωση θα μπορούσαν να έχουν εφαρμογή οι εξής οδηγίες:

- Οδηγία 1999/30/ΕΚ(3), σχετικά με τις οριακές τιμές διοξειδίου του θείου, διοξειδίου του αζώτου, σωματιδίων και μολύβδου στον ατμοσφαιρικό αέρα·

- Οδηγία 82/884/ΕΟΚ(4) και τροποποιήσεις της, σχετικά με την οριακή τιμή του μολύβδου που περιέχεται στην ατμόσφαιρα·

- Οδηγία 88/609/ΕΟΚ(5) και τροποποιήσεις της, σχετικά με τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης·

- Οδηγία 96/62/ΕΚ(6), σχετικά με την εκτίμηση και τη διαχείριση της ποιότητας του ατμοσφαιρικού αέρα.

Ποιά μέτρα προτίθεται να λάβει η Επιτροπή στη συγκεκριμένη περίπτωση, ώστε να διασφαλισθεί η ορθή εφαρμογή της ισχύουσας κοινοτικής νομοθεσίας·

(1) ΕΕ L 194 της 25.7.1975, σελ. 39.

(2) ΕΕ L 84 της 31.3.1978, σελ. 43.

(3) ΕΕ L 163 της 29.6.1999, σελ. 41.

(4) ΕΕ L 378 της 31.12.1982, σελ. 15.

(5) ΕΕ L 336 της 7.12.1988, σελ. 1.

(6) ΕΕ L 296 της 21.11.1996, σελ. 55.

Απάντηση της κας Wallstrm εξ ονόματος της Επιτροπής

(25 Ιανουαρίου 2002)

Η Επιτροπή γνωρίζει τα όσα καταθέτει το Αξιότιμο Μέλος του Κοινοβουλίου, από σχετική καταγγελία της οποίας κατέστη αποδέκτης.

Πρέπει να σημειωθεί ότι, στο πλαίσιο της διερεύνησης της εν λόγω καταγγελίας, η Επιτροπή απευθύνθηκε στις ισπανικές αρχές προκειμένου να της διαβιβάσουν τις τυχόν παρατηρήσεις τους σχετικά με την εφαρμογή του κοινοτικού περιβαλλοντικού δικαίου που θα μπορούσε να ισχύει στην προκειμένη περίπτωση.

Η απάντηση των ισπανικών αρχών μόλις παρελήφθη και εξετάζεται από την Επιτροπή. Σε κάθε περίπτωση πάντως, η Επιτροπή, ως θεματοφύλακας των συνθηκών, θα λάβει τα μέτρα που είναι αναγκαία για να εξασφαλιστεί η εν προκειμένω τήρηση του κοινοτικού δικαίου.

Η Επιτροπή δεν θα παραλείψει να ενημερώσει το Αξιότιμο Μέλος του Κοινοβουλίου για το αποτέλεσμα των ερευνών της.